প্রতিভা দেবীসিংহ পাটিল
প্রতিভা দেবীসিংহ পাটিল () (মারাঠি ভাষায়: प्रतिभा देवीसिंह पाटिल) (জন্ম: ১৯৩৪, ১৯ ডিসেম্বর) ভারতের প্রথম নির্বাচিত মহিলা রাষ্ট্রপতি। তিনি স্বাধীনতার পর ভারতের ১২তম রাষ্ট্রপতি নির্বাচিত হয়েছেন। তার বয়স ৭২ বছর। বর্তমানে তিনি ভারতের রাজস্থান প্রদেশের গভর্ণর হিসেবে দায়িত্ব পালন করছেন। তিনি ১৯শে জুলাই, ২০০৭ তারিখে "ভারতীয় রাষ্ট্রপতি নির্বাচন, ২০০৭" এ নিকটবর্তী প্রতিদ্বন্দ্বী ভৈরোঁ সিং শেখাওয়াত চেয়ে তিন লক্ষেরও বেশি ভোট পেয়ে জয় লাভ করেন।২০০৭ সালের ২৫ জুলাই তিনি ভারতের প্রথম মহিলা রাষ্ট্রপতি হিসেবে শপথ গ্রহণ করেন। ভারতের সংবিধানে প্রধানমন্ত্রীর হাতে থাকে নির্বাহী ক্ষমতা কিন্তু রাজ্য এবং কেন্দ্রীয় সরকার গঠনে রাষ্ট্রপতির ব্যাপক ক্ষমতা আছে। ফলে এটি শুধুমাত্র আনুষ্ঠানিক পদ নয়। এছাড়া আরো বেশ কিছু ক্ষমতা হাতে থাকার কারণে দেশীয় উন্নয়নে ভূমিকা রাখার যথেষ্ট সুযোগও তার আছে। নির্বাচনে জিতে প্রতিভা তার প্রতিক্রিয়ায় বলেছিলেন, "কাগুজে প্রেসিডেন্ট’ না হয়ে এই পদের সাংবিধানিক সমস্ত দায়িত্ব তিনি যোগ্যতাবলে পালন করবেন"।
হাসিনা মুর্শেদ
হাসিনা মুর্শেদ এর বিবাহ সম্পন্ন হয় সৈয়দ মঞ্জুর মোর্শেদের সাথে। তাদের একমাত্র পুত্র সৈয়দ তানভীর মুর্শেদ। হাসিনা মুর্শেদ ছিলেন তার স্বামীর দ্বিতীয় স্ত্রী।  তার প্রথম স্ত্রী ইয়াসমীন মুর্শেদ ছিলেন ঢাকার নওয়াব পরিবারের সদস্য। হাসিনা ব্রিটিশ ভারতের বঙ্গীয় আইন পরিষদের সাংসদ নির্বাচিত হন ১৯৩৭ খ্রিস্টাব্দে। তিনি ছিলেন বাংলার প্রথম নারী সাংসদ। তিনি নিজ শিক্ষায় শিক্ষিত হয়েছিলেন। তিনি লেডি ব্রাবোর্ন কলেজের প্রতিষ্ঠাতাদের একজন ছিলেন, যেটি ছিল বাঙালি মুসলমান নারীদের জন্য প্রথম কলেজ। তিনি লেডি ব্রাবোর্ন কলেজের প্রশাসনিক পদের আসন গ্রহণ করেছিলেন। Sব্রিটিশ রাজপুত্রের মাধ্যমে তিনি পেয়েছিলেন অর্ডার অব দ্য ব্রিটিশ এম্পায়ার (এমবিই)। তিনি জোটেরও একজন সদস্য ছিলেন। বঙ্গীয় আইন পরিষদে তিনি নারীশিক্ষার গুরুত্বের ব্যাপারে কথা বলেন এবং নারীদের কলেজ ও হোস্টেল নির্মাণের দাবী তোলেন।